ต้องยกให้เป็นร้านอาหารนานาชาติที่เสิร์ฟด้วยเมนูบุฟเฟ่ที่หลากหลายครบครันทั้งคุณภาพและบริการ
ร้านนี้ตั้งอยู่ที่ชั้นสามของโครงการเดอะเซนต์ถนนปิ่นเกล้าเลยเซ็นทรัลปิ่นเกล้ามานิดหนึ่งจอดรถแล้วขึ้นมาชั้นสามร้านมีป้ายใหญ่โตเห็นเด่นชัดที่สำคัญสังเกตได้ง่ายตรงปริมาณคนที่รออยู่ตรงทางเข้า ร้านเปิดให้บริการเป็นรอบรอบครับต้องทำการจองมาก่อนน่าจะปลอดภัยกว่าการันตีว่าได้ทานแน่นอน
เมนูที่นี่ใช้แต่ของระดับพรีเมี่ยมทำครับเนื้อวากิวนุ่มหอมซุปเห็ดทรัฟเฟิล หรือเมนูซูชิซาซึมิ เมนูตระกูลเส้นต่างๆทั้งพาสต้าสปาเกตตี้หรือแม้แต่ก๋วยเตี๋ยวเรือยังอร่อยเลยครับ
เมนูซีฟู้ดเสริฟเย็นเช่น หอยนางรมกุ้งสดหรือแม้แต่กุ้งเผาก็มีให้บริการครับเรื่องความสดสะอาดไม่ต้องพูดถึงที่สำคัญน้ำจิ้มเผ็ดจี๊ดจ้าดสะใจมากครับ
เมื่อเราอิ่มข้าวแล้วเมนูขนมหวานที่นี่ก็สุดยอดมากๆครับทั้งพานาค้อตต้า เปาลาวาไส้ทะลัก และอื่นๆอีกหลากหลายเมนูหวานทานกันไม่หวัดไม่ไหว
ต้องยอมรับเลยครับว่าร้านนี้เค้าให้ใจผู้มาใช้บริการมากๆครับคัดสรรสิ่งดีดีที่เราไม่สามารถหาทานได้ในราคาประมาณ 700 บาทต่อคนคุ้มมากๆครับ
ถ้ามีโอกาสสักครั้งหนึ่งต้องมาลองนะครับมันสุดยอดมากร้านนี้